Lavigny VD

Lavigny estas komunumo en la distrikto Morges en Kantono Vaŭdo, Svislando. Ĝi havis 870 loĝantojn je la 31-a de decembro 2012.

 Geografio 
La komunumo Lavigny situas inter la Lago Lemano kaj la Vaŭda Mezlando sur deklivo oriente de la rivero Aubonne proksimume 7 kilometrojn okcidente de la distriktĉefurbo Morges. La komunumo konsistas el la vilaĝo Lavigny kaj la setlejoj Les Pomméries kaj la La Vaudalle.Fonto: Reta mapo 1:20000 de Swisstopo

La teritorio de la komunumo etendiĝas sur areo de 4,00 km², de kiuj 3,5% estas kovritaj de arbaro, 59,8% servas por agrikulturo kaj 12,5% por setlado.
Fonto: Komunumdatumoj de la retejo de la Svisa Federacia Oficejo pri Statistiko, retejo konsultita la 5-an de novembro 2011

 Najbaraj komunumoj 
La komunumo Lavigny limas en nordo al Yens, en oriento al Villars-sous-Yens, en sudo al Etoy, en sudokcidento al Aubonne, kaj en nord Saint-Livres.

 Trafiko 
Tra Lavigny pasas la kantona ĉefvojo n-ro 124 de Cossonay al Aubonne. Konektaj vojoj kondukas al Etoy kaj Saint-Livres. La plej proksima alveturejo al la svisa aŭtovojo A1 situas 4 kilometrojn sude de la komunumo apud Aubonne. Pere de poŝtaŭtolinioj de Lavigny al Morges kaj de Etoy al Aubonne la komunumo estas konektita al la publika transportreto.

 Historio 
La unua dokumenta mencio de Lavigny datiĝas el la jaro 1145 kiel Lauiniaco. Sur la teritorio de la komunumo Lavigni apud Les Pomméries kaj La Vaudalle estis trovitaj tombokampoj el la frua mezepoko. Ekzistas mencioj pri nobela familio de Lavigny de la 12-a ĝis la 17-a jarcento. Dum mezepoko Lavigny apartenis al la Senjorujo Aubonne, kiu en la jaro 1701 estis transformita al voktejo. Okaze de la Helveta Revolucio de 1798 Lavigny estis atribuita al la Distrikto Morges.Fonto: François Béboux: Lavigny en Historia Leksikono de Svislando (2007-11-28)

 Vidu ankaŭ 
 Aliaj lokoj kun la nomo Lavigny

 Notoj kaj referencoj 


 Eksteraj ligiloj 

 Oficiala retejo de la komunumo Lavigny